# E E L N Õ U

## NARVA LINNAVALITSUS

#### K O R R A L D U S

Narva .\_\_\_.2022. a nr \_\_\_\_\_ -k

**Narva Noorte Meremeeste Klubi õppe- ja toitlustamistasude kehtestamine**

1. **Asjaolud ja menetluse käik**

Kehtestatakse uued Narva Noorte Meremeeste Klubi õppetasu suurused, mis on kehtivatest õppetasu suurustest suuremad 20-25% võrra. Õppetasu suurendamine on ajendatud Narva Noorte Meremeeste Klubi majanduskulude märgatava suurenemisega ja vajadusega katta huvikooli ülalpidamisega seotud kulud. Alates 01.07.2022 tõusis elektrienergia hind keskmiselt 180% võrra ja vee hinnatõus alates 01.09.2022 moodustab ca 10%.

Ülaltoodud asjaolud toovad kaasa vajaduse suurendada tulusid tekkivate kulude katmiseks. Õppetasu suurendamisest tekkivate tulude arvelt kaetakse osaliselt Narva Noorte Meremeeste Klubi ülalpidamiskulud, sh asutuse suurendatud majanduskulud.

1. **Õiguslikud alused**

Kohaliku omavalitsuse korralduse seaduse § 30 lõige 3 kohaselt linnavalitsus kehtestab oma korraldusega linna asutuse poolt osutatavate teenuste hinnad.

1. **Otsus**
2. Kehtestada Narva Noorte Meremeeste Klubi õppetasu järgmiselt:

* lapsed ja õppivad noored – 10,00 eurot kuus;
* täiskasvanud – 18,00 eurot kuus.

1. Õppetasu tasutakse üheksa kuu vältel.
2. Kehtestada Narva Noorte Meremeeste Klubi matkadel ja laagrites toitlustamiskulude osaliseks katmiseks võetava toitlustamistasu 4,00 eurot ööpäevas.
3. Narva Noorte Meremeeste Klubi direktoril on õigus huvikooli hoolekogu poolt kooskõlastatud korras vabastada andekaid lapsi ja lapsi vähekindlustatud peredest õppe- ja toitlustamistasust, kuid mitte üle 20% huvikooli õpilaste üldarvust. Vähekindlustatud peredest laste õppe- ja toitlustamistasust vabastamise otsuse teeb direktor kooskõlastatult Narva Linna Sotsiaalabiametiga.
4. **Rakendussätted**
5. Korraldus jõustub 01.10.2022.
6. Tunnistatakse kehtetuks Narva Linnavalitsuse 11.12.2019. a korraldus nr 991-k „Narva Noorte Meremeeste Klubi õppe- ja toitlustamistasude kehtestamine“.
7. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

Katri Raik

Linnapea Üllar Kaljuste Linnasekretär